ಪಾಕಿಸ್ತಾನದಲ್ಲೂ ಟಿಕ್ ಟಾಕ್ ನಿಷೇಧ! ಯಾಕೆ ಗೊತ್ತಾ? ಚೀನಾದ ಜನಪ್ರಿಯ ಟಿಕ್ ಟಾಕ್ ಮೊಬೈಲ್ ಅಪ್ಲಿಕೇಶನ್ ಭಾರತ ಮತ್ತು ಅಮೆರಿಕದಲ್ಲಿ ನಿಷೇಧಕ್ಕೆ ಒಳಗಾದ ಬೆನ್ನಲ್ಲೇ ಇದೀಗ ಆತ್ಮೀಯ ಮಿತ್ರದೇಶವಾದ ಪಾಕಿಸ್ತಾನದಲ್ಲೂ ನಿಷೇಧಿಸಲಾಗಿದೆ. ಟಿಕ್ ಟಾಕ್ ಮೊಬೈಲ್ ಆಯಪ್ ನಲ್ಲಿ ಅನೈತಿಕ ಹಾಗೂ ಅಸಭ್ಯ ವಿಷಯಗಳ ಕುರಿತು ಬಳಕೆದಾರರು ವ್ಯಾಪಕ ದೂರು ನೀಡಿದ ಹಿನ್ನೆಲೆಯಲ್ಲಿ ಪಾಕಿಸ್ತಾನ ಕೂಡ ಟಿಕ್ ಟಾಕ್ ಅನ್ನು ಬ್ಲಾಕ್ ಮಾಡಿದೆ. ಪಾಕಿಸ್ತಾನ ಟೆಲಿ ಕಮ್ಯುನಿಕೇಷನ್ ಪ್ರಾಧಿಕಾರ ಪಿಟಿಎ ಆನ್ ಲೈನ್ ವಿಷಯಗಳಲ್ಲಿ ಕಟ್ಟು ನಿಟ್ಟಾಗಿ ನಿಯಮ ಸೇರಿದಂತೆ ಹಲವು ಬದಲಾವಣೆಗೆ ನೀಡಿದ ಸೂಚನೆ ಪಾಲಿಸದ ಹಿನ್ನೆಲೆಯಲ್ಲಿ ಪಾಕಿಸ್ತಾನ ಈ ನಿರ್ಧಾರ ಕೈಗೊಂಡಿದೆ.